
2026 m. rugsėjo 3 d. įsakymu Nr. V–94


FONDŲ ADMINISTRAVIMO SKYRIAUS 
PROJEKTŲ VADOVO PAREIGYBĖS APRAŠYMAS


I. BENDROSIOS NUOSTATOS
1. Šis viešosios įstaigos „Indėlių ir investicijų draudimas“ (toliau – IID) Fondų administravimo skyriaus (toliau – Skyrius) projektų vadovo (toliau – Projektų vadovas) pareigybės aprašymas (toliau – Pareigybės aprašymas) nustato Projektų vadovo pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
2. Projektų vadovas tiesiogiai pavaldus ir atskaitingas Skyriaus vadovui.

II. KVALIFIKACINIAI REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį socialinių mokslų srities finansų, ekonomikos, verslo vadybos ar teisės krypties išsilavinimą;
3.2. turėti ne mažesnę kaip 3 metų vadovaujamo darbo, projektų valdymo ar funkcinių sričių koordinavimo patirtį;
3.3. gerai mokėti lietuvių kalbą, taip pat anglų kalbą ne žemesniu kaip B2 lygiu;
3.4. mokėti dirbti „Microsoft Office“ programiniu paketu;
3.5. išmanyti Lietuvos Respublikos ir Europos Sąjungos teisės aktus, reglamentuojančius IID veiklą, finansinių operacijų vykdymą ir administravimą, įplaukų ir išmokų apskaičiavimą bei mokėjimą, investavimo politiką, finansinių priemonių rinkas ir investavimo rizikų valdymą, dokumentų rengimą, tvarkymą, taip pat vidaus kontrolės ir atskaitomybės reikalavimus bei gebėti juos taikyti praktikoje;
3.6. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą;
3.7. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis.

III. PAREIGYBĖS TIKSLAS
4.  Projektų vadovas, vadovaudamasis Lietuvos Respublikos ir Europos Sąjungos teisės aktais bei IID vidaus teisės aktais, pagal kompetenciją planuoja, koordinuoja ir organizuoja IID administruojamų fondų procesų plėtros ir įgyvendinimo projektų vykdymą , draudimo įmokų ir išmokų administravimą, lėšų investavimą, draudimo sistemų dalyvių stebėseną ir testavimą, valdo terminus, rizikas, rezultatus, rengia sprendimams dėl fondų finansavimo ir investavimo reikalingas analizes bei pasiūlymus.
IV. PAGRINDINĖS FUNKCIJOS
5. Projektų vadovas atlieka šias funkcijas:
5.1.  koordinuoja IID administruojamų fondų draudimo įmokų apskaičiavimą ir surinkimą, draudimo išmokų apskaičiavimą bei išmokėjimą, taip pat šiems procesams reikalingų duomenų vertinimą ir kontrolę;
5.2.  koordinuoja draudimo išmokų teisėtumo ir pagrįstumo patikrinimus bei nepagrįstai išmokėtų lėšų susigrąžinimo procedūras, derina sutartis su draudimo išmokų mokėjimo paslaugų teikėjais ir vykdo draudimo išmokų mokėjimo kontrolę;
5.3.  analizuoja ir prognozuoja administruojamų fondų finansinę būklę, veiklos rezultatus, pajamas, išlaidas ir pinigų srautus, vertina fondų finansinį pakankamumą bei finansavimo poreikį ir teikia pasiūlymus dėl fondų finansavimo, administravimo efektyvumo ir procesų optimizavimo;
5.4.  analizuoja ir sistemina investavimo rinkos informaciją, IID nuosavo kapitalo ir administruojamų fondų investicijų struktūrą bei rodiklius, rengia išvadas ir pasiūlymus dėl lėšų investavimo;
5.5.  pagal patvirtintą investavimo politiką, nustatytus limitus ir suteiktus įgaliojimus organizuoja patvirtintų investavimo sprendimų vykdymą ir, kai tai priskirta jo kompetencijai, vykdo atskiras investavimo operacijas; stebi investicijų rodiklius, rengia informaciją apie jų atitiktį nustatytiems reikalavimams ir teikia siūlymus dėl tolesnių veiksmų;
5.6.  organizuoja draudimo sistemų dalyvių stebėseną, testavimo planų įgyvendinimą, vertina jų teikiamus duomenis, pasirengimą pateikti draudimo išmokoms apskaičiuoti ir išmokėti reikalingus duomenis, tinkamą informavimą apie draudimo apsaugą, nustatytus trūkumus ir pažeidimus bei stebi jų šalinimą; 
5.7.  Organizuoja priežiūros institucijų skelbiamos informacijos ir sistemų dalyviams taikomų apribojimų, informacijos apie teisės aktų reikalavimų nesilaikymą stebėseną bei užtikrina tinkamą bei savalaikį susijusios informacijos pateikimą Skyriaus vadovui ir kitiems IID padaliniams;
5.8.  organizuoja ir (ar) vykdo draudimo sistemų testavimus nepalankiausiomis sąlygomis, įskaitant bendrus testavimus su kitų valstybių draudimo sistemų administratoriais, rengia su testavimais susijusias išvadas ir užtikrina tinkamą jų įgyvendinimą;
5.9. organizuoja draudimo sistemų dalyvių sąrašų sudarymą, atnaujinimą ir teikimą viešinti;
5.10. identifikuoja ir vertina su IID administruojamų fondų veikla ir procesais susijusias rizikas, pagal IID teisės aktus atlieka pirminį jų vertinimą, rengia siūlymus dėl valdymo priemonių, teikia ARVS rizikų vertinimui reikalingą informaciją ir koordinuoja patvirtintų priemonių įgyvendinimą;
5.11. pagal kompetenciją bendradarbiauja su draudimo sistemų dalyviais, Lietuvos ir užsienio institucijomis bei kitų valstybių draudimo sistemų administratoriais, organizuoja susitikimus, seminarus, teikia metodinę pagalbą ir įgyvendina kitas prevencinio pobūdžio priemones, koordinuoja bendradarbiavimo susitarimų įgyvendinimą bei pagal kompetenciją atstovauja IID;
5.12. rengia draudimo sistemų dalyviams skirtas ataskaitas, išvadas ir rekomendacijas dėl nustatytų trūkumų ir pažeidimų bei stebi jų įgyvendinimą;
5.13. pagal kompetenciją rengia ir atnaujina Skyriaus veiklą reglamentuojančius vidaus teisės aktus, procedūras, taisykles, tvarkas, metodikas, ataskaitas, išvadas ir kitus dokumentus, derina juos su kitais IID padaliniais bei teikia pasiūlymus dėl teisės aktų, Skyriaus veiklos ir procesų tobulinimo;
5.14. rengia atsakymus į pagal Skyriaus kompetenciją gautus paklausimus ir pretenzijas, konsultuoja IID darbuotojus, draudimo sistemų dalyvius ir kitus suinteresuotus asmenis draudimo įmokų ir išmokų, dalyvių stebėsenos ir testavimo, papildomos draudimo apsaugos, dalyvių pasitraukimo iš draudimo sistemos ir prisijungimo prie jos bei kitais Skyriaus kompetencijai priskirtais klausimais;
5.15. pagal kompetenciją organizuoja ir (ar) rengia IID ir Skyriaus veiklos ataskaitas, analizuoja jose pateikiamus duomenis bei rengia išvadas ir pasiūlymus;
5.16. vykdo kitus IID direktoriaus ir Skyriaus vadovo pavedimus, susijusius su Skyriaus ir pareigybės veiklos sritimis.
V. PAREIGOS IR ATSAKOMYBĖ 
6. Projektų vadovas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3.  užtikrinti Skyriaus veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti dokumentus, susijusius su Projektų vadovo veikla, kad būtų užtikrintas Skyriaus funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8.  nedelsiant informuoti tiesioginį vadovą apie įvykusius arba įtariamus pažeidimus.
7. Projektų vadovas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

VI. TEISĖS
8. Projektų vadovas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose; 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

